Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Elena Llorente Trujillo andreak egindako galderaren erantzuna, Foru Diputazioak emana, Berrikuntzaren Hiria etorbidean sartzeko biribilguneko trafiko-gorabeherei, istripuei edo harrapatzeei buruzkoa. Galdera 2019ko urriaren 31ko 31. Nafarroako Parlamentuko Aldizkari Ofizialean argitaratu zen.

Iruñean, 2019ko azaroaren 22an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Elena Llorente Trujillo andreak 10-19/PES-00144 idatzizko galdera egin du Berrikuntzaren Hiria etorbidearen sarrerako biribilguneko (PA-33 errepidea) trafikoko istripuen tasari buruz. Horri erantzuteko, honako hau jakinarazi behar dugu.

1. PA-33 errepideko biribilgune horri dagokion istripu-tasari dagokionez, azken bi urteetan (2018-2019) 48 istripu erregistratu dira.

Hala ere, argitu behar dugu datua PA-33 bidean erregistratutako istripu-tasari dagokiola; izan ere, biribilgune batean ez da erraza ziurtatzea polizia-txostenetako kilometro-puntuak galderaren goiburuan aipatutako bideari dagozkiola baieztatzeko bezain zehatzak direnik.

2. Bigarren puntuari dagokionez, argitu behar da une honetan Herri-lanen eta Azpiegituren Zuzendaritza Nagusia trafikoari eta mugikortasunari buruzko azterlana egiten ari dela; azterlan hori honako honetan datza: egungo egoeraren mikrosimulazio bat egitea, hura bertatik bertara ikusten den problematikarekin kalibratuz eta balioztatuz, 2018-2019 urteko hilabete adierazgarrietan egin ziren jatorri/destino matrizeetan oinarrituta.

Gaur egun, trazaduraren eta funtzionamenduaren hainbat aldaketa aztertzen ari dira, dauden arazoak konponduko dituen diseinua lortzeko, garraio publikoarekin, oinezkoen moduarekin eta bizikletaren moduarekin bat etor dadin eta kostu/eraginkortasun erlazio onena izan dezan. Behin azterketa hori amaituta, hurrengo pausoa dagokion proiektua egitea izanen da, zehazten den irtenbidean oinarrituta.

Iruñean, 2019ko azaroaren 22an

Lurralde Kohesiorako kontseilaria: Bernardo Ciriza Pérez